Dempús venguie ua multitud innombrabla, agitada, estranha, es seccionaris des Amics deth Pòble, era Escòla de Dret, era de Medecina, es proscrits de totes es nacions, bandères espanhòles, italianes, alemanes, polaques, tricolors orizontaus, tota sòrta de bandères, mainatges agitant arrames verdes, picapeirèrs e hustèrs, imprimaires que se distinguien pes sues casquetes de papèr, marchant de dus en dus, de tres en tres, cridant, estornejant paus lèu toti, quauqui uns sabres, sense orde, e totun aquerò, damb un solet pensament, semblables ja a ua confusion, ja a ua colomna.